લોકોના પૈસે જલ્સા કરવાના હોય ત્યારે પાછુ વળીને કોઈ જોતું નથી એ જ રીતે મનીષ શાહની લાઈફ સ્ટાઈલ અતિ વૈભવી છે, તેના મિત્રોના જણાવ્યા અનુસાર મનીષ શાહ પાસે અચાનક કરોડો રૂપિયા આવી જતાં તે મોંઘીદાટ ગાડીઓનો અને વીવીઆપી નંબર પ્લેટનો શોખીન બની ગયો છે, એટલું જ નહીં પોતાની સ્કીમોની લોંચિગ વખતે કરિશ્મા કપૂર, પ્રિટી ઝિન્ટા, પ્રાચી દેસાઈ જેવી બોલીવુડની હિરોઈનોને બોલાવીને ભભકાદાર માહોલ પેદા કરી દે છે, જેના કારણે સામાન્ય માણસો જ નહીં પરંતુ ધનાઢય  લોકો અને રાજકારણીઓ પણ એનાથી આકર્ષિત થઈ જાય છે.